recursal/SuperWikiNEXT-32B huggingface dataset:
**Ternianka** je potok v dolnom Šariši, preteká územím okresu Prešov. Je to pravostranný prítok Sekčova a má dĺžku 17,8 km. 

*Prameň:* v pohorí Čergov pod sedlom Čergov (917 m n. m.) v nadmorskej výške cca 890 m n. m.

*Smer toku:* na juhojuhovýchod, za obcou Terňa pokračuje na juhovýchod, ďalej vytvára výrazný oblúk vypnutý k severu (ním preteká obcou Záhradné), napokon sa stáča na východ

*Geomorfologické celky:* 1. Čergov, 2. Ondavská vrchovina (krátky úsek), 3. Beskydské predhorie a podcelok Záhradnianska brázda.

*Prítoky:* sprava spod Ostrého kameňa (1 001 m n. m.), z oblasti Jaseniakov, z úpätia Hradovej hory (871 m n. m.), prítok (338,6 m n. m.) spod Bukovca (603 m n. m.), prítok (321,4 m n. m.) spod sedla Stráže (448,9 m n. m.), dva prítoky (druhý 288,4 m n. m.) spod Maliniaka (594,5 m n. m.), zľava prítok spod Kaliska (861,3 m n. m.) a Mošurovanka

*Ústie:* do Sekčova južne od obce Tulčík v nadmorskej výške 269,5 m n. m.

*Obce:* Terňa a Záhradné

| * z
* d
* u
Vodné toky v povodí **Sekčova** |
| --- |
| *Sekčov* → *Torysa* → *Hornád* → *Slaná* → *Tisa* → *Dunaj* |
| Baracký potok · Bogliarsky potok · Brôdok · Čakaň · Činalovský potok · Diaľne · Dlhý potok · Dubinský potok · Fintický potok · Fričkovský potok · Hlboký potok · Hrabovec · Kapušiansky potok · Košiar · Krivý potok · Ladianka · Laz · Ľubotický potok · Maliniak · Mošurovanka · Okružniansky potok · Ortášsky potok · Osikovský potok · Pastovník · Poddubinský jarok · Podhoriansky potok · Podhorský potok · Porúbsky potok · Potocký potok · Potôčik · Rešovka · **Sekčov** · Solivarský kanál · Soľný potok · Suchý potok · Šalgovícky potok · Šebastovík · Šebastovka · Ternianka · Tichší potok · Trnkovský potok · Trstianka · Zádlhé · Zápotok · Závadčiansky potok |
**7 Card Stud Poker** patrí medzi menej známe druhy pokru. Od známejšieho Texas Holdem sa líši hlavne tým, že hráči nemajú žiadne spoločné karty a všetky sú im rozdané osobitne. 7 Card Stud sa môže hrať vo verziách no limit, pot limit a fixed limit. Najčastejšie hraným variantom je fixed limit, teda s pevne stanovenou výškou stávok na jednotlivých streetoch.

Rozdávanie kariet
-----------------

1. Prvé 3 karty: každý hráč dostane 2 karty, ktoré vidí len on (tzv. hole cards) a jednu zobrazenú všetkým hráčom (tzv. door card). Nasleduje stávkovanie.
2. 4. street: každý hráč dostane 1 kartu zobrazenú všetkým hráčom. Nasleduje stávkovanie.
3. 5. street: každý hráč dostane 1 kartu zobrazenú všetkým hráčom. Nasleduje stávkovanie.
4. 6. street: každý hráč dostane 1 kartu zobrazenú všetkým hráčom. Nasleduje stávkovanie.
5. River: rozdá sa posledná 7. karta. Každý hráč dostane 1 kartu, ktorú tentoraz pre zmenu vidí len on. Nasleduje posledné stávkovanie.

Po dokončení stávkovania príde showdown – porovnanie kariet hráčov, ktorí sú ešte v hre, aby sa rozhodlo, kto má najsilnejšiu kombináciu 5 kariet a vyhráva pot.

Stávkovanie v 7 Card Stud Pokri
-------------------------------

Pred rozdaním prvých kariet zaplatí každý hráč ante (povinnú stávku) vo výške danej konkrétnym stolom.

Po rozdaní prvých 3 kariet hru začne hráč s najnižšou kartou, ktorú vidia všetci hráči. V prípade rovnosti najnižšej karty rozhodne farba od najnižšej po najvyššiu – kríž (clubs), kára (diamond), srdce (heart) a pika (spade) a musí staviť tzv. bring-in. Po stavení bring-in pokračuje hra v smere hodinových ručičiek.

Každý hráč musí buď dorovnať, zvýšiť alebo zahodiť karty. Checkovať sa na tomto streete nedá, pretože bring-in stávka je povinná a automaticky začne akciu.

4. street je mierne odlišný. Minimálna stávka je dvojnásobok bring-in a stávkovať začína hráč ukazujúci najsilnejšiu kombináciu (ako prvý teda staví hráč s najvyšším párom, ak nikto nemá pár, začne hráč s najvyššou kartou). Tento hráč môže checkovať, alebo staviť. Ak checkne, môžu checkovať aj ďalší hráči, až kým niekto nestaví. Po stávke už musia hráči len dorovnať, zvýšiť alebo zahodiť. Kolo pokračuje, až kým sú všetky stávky na stole dorovnané, alebo hráči zahodili karty.

Na 5. streete sa stávka oproti 4. streetu zdvojnásobí. Akciu začína hráč s najsilnejšou kombináciou na troch odhalených kartách a hra pokračuje v smere hodinových ručičiek. Po rozdaní tretej odhalenej karty už môže mať silnejšie karty iný hráč než v predošlom streete a tak môže v 7 card stud začať akciu na každom streete iný hráč.

Po 5. streete už stávky nenarastajú a na 6. streete a na riveri sa stávkuje rovnako ako na 5. streete.

Zdroj
-----

* Pravidlá pokru – Seven Card Stud|PokerPortal.info
* 7 Card Stud Poker Pravidlá Archivované 2017-01-06 na Wayback Machine|PokerSpravy.eu
* Pravidlá pokru 7 card stud a Razz|PokerArena.cz
Sibírska štátna letecko-kozmická univerzita, budova H, 2012
**Sibirskij gosudarstvennyj aerokosmičeskij universitet imeni akademika M. F. Rešetňova** (rus. Сибирский государственный аэрокосмический университет имени академика М. Ф. Решетнёва, skrátene *СибГАУ*; doslova *Sibírska štátna letecko-kozmická univerzita akademika M. F. Rešetňova*) je jedna z univerzít v Rusku. 
Sídli v Krasnojarsku, pripravuje vysoko kvalifikovaných odborníkov v oblasti letectva a kozmonautiky. Na výskume a vývoji spolupracuje najmä s podnikom Krasmaš a Krasnojarskými aerolíniami.

Univerzita bola založená v roku 1960 pri Krasmaši pod názvom "Závod-vtuz - pobočka Krasnojarského polytechnického inštitútu" (Завод-втуз - филиал Красноярского политехнического института; vtuz je skratka z vysoká technická škola - высшее техническое учебное заведение). Na škole sa vzdelávali špecialisti na kozmické a letecké strojárstvo bez toho, aby opustili svoju prácu. V roku 1989 školský závod získal samostatnosť ako "Krasnojarský inštitút kozmickej techniky - závod-vtuz" (Красноярский институт космической техники - завод-втуз). Od roku 1992 škola niesla názov "Sibírska letecko-kozmická akadémie" (Сибирская аэрокосмическая академия, САА), roku 2002 bola premenovaná na "Sibírsku štátnu letecko-kozmickú univerzitu akademika M. F. Rešetňova" (Сибирский государственный аэрокосмический университет имени академика М. Ф. Решетнёва).

Iné projekty
------------

Commons
* Spolupracuj na Commons Commons ponúka multimediálne súbory na tému **Sibirskij gosudarstvennyj aerokosmičeskij universitet imeni akademika M. F. Rešetňova**

Externé odkazy
--------------

* oficiálna stránka Archivované 2012-04-19 na Wayback Machine
**Sicílska obrana** vzniká po ťahoch:

* 1. e4 c5

V klasifikácii ECO má kódy od B20 do B99.

Toto otvorenie je známe od konca 16. storočia. V 19. storočí považoval ruský šachista *Carl Jänisch* ťah 1. ... c5 za najlepšiu odpoveď na 1. e4. Naopak Siegbert Tarrasch nemal o Sicílskej obrane príliš dobrú mienku. Po 2. svetovej vojne bola teória tohto otvorenia široko rozpracovaná. Už mnoho rokov je Sicílska obrana najpopulárnejšie šachové otvorenie.

Sicílska obrana vedie obvykle k veľmi komplikovanej a ostrej hre. Hráči často robia rošádu na opačné strany, čo vedie k obojstranne útočnej hre.

Alapinov variant
----------------

* 1. e4 c5
* 2. c3

Jeden z variantov, po ktorom vzniká pokojná, manévrovacia hra.

Dračí variant
-------------

* 1. e4 c5
* 2. Jf3 d6
* 3. d4 cxd4
* 4. Jxd4 Jf6
* 5. Jc3 g6

Maróczyho variant
-----------------

* 1. e4 c5
* 2. Jf3 Jc6
* 3. d4 cxd4
* 4. Jxd4 g6
* 5. c4 Sg7

Najdorfov variant
-----------------

* 1. e4 c5
* 2. Jf3 d6
* 3. d4 cxd4
* 4. Jxd4 Jf6
* 5. Jc3 a6

Paulsenov variant
-----------------

* 1. e4 c5
* 2. Jf3 e6
* 3. d4 cxd4
* 4. Jxd4 a6

Pelikánov-Svešnikovov variant
-----------------------------

* 1. e4 c5
* 2. Jf3 Jc6
* 3. d4 cxd4
* 4. Jxd4 Jf6
* 5. Jc3 e5
* 6. Jdb5 d6

Rauzerov útok
-------------

* 1. e4 c5
* 2. Jf3 d6
* 3. d4 cxd4
* 4. Jxd4 Jf6
* 5. Jc3 Jc6
* 6. Sg5

Richterov-Rauzerov variant
--------------------------

* 1. e4 c5
* 2. Jf3 d6
* 3. d4 cxd4
* 4. Jxd4 Jf6
* 5. Jc3 Jc6
* 6. Sg5

Scheveningenský variant
-----------------------

* 1. e4 c5
* 2. Jf3 d6
* 3. d4 cxd4
* 4. Jxd4 Jf6
* 5. Jc3 e6
* 6. Se2

Sozinov (Fischerov) útok
------------------------

* 1. e4 c5
* 2. Jf3 d6
* 3. d4 cxd4
* 4. Jxd4 Jf6
* 5. Jc3 Jc6
* 6. Sc4

Zatvorený variant
-----------------

* 1. e4 c5
* 2. Jc3

Iné varianty
------------

* Keresov variant
	+ 1. e4 c5
	+ 2. Je2
* Morrov gambit
	+ 1. e4 c5
	+ 2. d4 cxd4
	+ 3. c3 dxc3
	+ 4. Jxc3
* Nimcovičov variant
	+ 1. e4 c5
	+ 2. Jf3 Jf6
* O´Kellyho variant
	+ 1. e4 c5
	+ 2. Jf3 a6
* Rossolimov variant
	+ 1. e4 c5
	+ 2. Jf3 Jc6
	+ 3. Sb5
* Sicílsky gambit
	+ 1. e4 c5
	+ 2. b4

Externé odkazy
--------------

* Rauzerov útok na Sach.7x.cz
**Saldo** [t.j. **schodok/deficit** resp. **prebytok**] **rozpočtu verejnej správy** (synonymá pozri nižšie) je rozdiel medzi celkovými príjmami (okrem úverových príjmov) a celkovými výdavkami (vrátane úrokovej služby) verejných financií, presnejšie sektora verejnej správy, v danom rozpočtovom období, spravidla za kalendárny rok.

Synonymá
--------

Synonymá sú: **čisté pôžičky prijaté** [resp. **poskytnuté**] **(v sektore) verejnej správy** , **saldo verejnej správy, saldo v sektore verejnej správy** (alebo **saldo v sektore vláda všeobecne** ), **saldo verejných financií, saldo verejného sektora**, zriedkavo **saldo (rozpočtu) všeobecnej vlády**, staršie **saldo (príjmov a výdavkov) verejných rozpočtov** , skrátene **verejný deficit/schodok** [resp. **prebytok**]; v širšom zmysle (neoficiálne) aj **štátny deficit/schodok** [resp. **prebytok**], **vládny deficit/schodok** [resp. **prebytok**]. Vo všetkých prípadoch možno slovo saldo nahradiť slovami deficit/schodok resp. prebytok.

Charakteristika
---------------

Vyjadruje sa v absolútnych menových jednotkách alebo častejšie ako percento hrubého domáceho produktu.
Negatívne číslo označuje situáciu, keď výdavky sektora verejnej správy prevyšujú jeho príjmy – vzniká deficit, pozitívne číslo označuje situáciu, kedy príjmy prevyšujú výdavky – vzniká prebytok. Deficit rozpočtu verejnej správy znamená zvýšenie dlhu verejnej správy.

Podľa ESA 95 sa skladá zo sáld (t.j. deficitov alebo prebytkov) rozpočtov nasledujúcich 4 častí verejnej správy:

* ústredná štátna správa
* regionálna štátna správa
* miestna samospráva
* fondy sociálneho zabezpečenia

Deficit verejných financií na Slovensku
---------------------------------------

Podľa údajov Štatistického úradu Európskych spoločenstiev sa deficit verejných financií na Slovensku vyvíjal nasledovne:

| Rok | Deficit[% HDP] |
| --- | --- |
| 1999 | −7,4 |
| 2000 | −12,3 |
| 2001 | −6,5 |
| 2002 | −8,2 |
| 2003 | −2,8 |
| 2004 | −2,4 |
| 2005 | −2,8 |
| 2006 | −3,2 |
| 2007 | −1,8 |
| 2008 | −2,1 |
| 2009 | −8,0 |
| 2010 | −7,7 |

Referencie
----------

1. ↑  porov. napr. heslo government deficit/surplus in: ECB glossary ,  Archivované 2011-11-13 na Wayback Machine,  Archivované 2011-11-13 na Wayback Machine
2. ↑  oficiálny slovenský preklad Nariadenia Rady (ES) č. 2223/96 z 25. júna 1996 o Európskom systéme národných a regionálnych účtov v spoločenstve prekladá položku "general government" (položka S.13) ako "vláda všeobecne", ŠÚ SR ju prekladá ako "verejná správa".
3. ↑  napr. Štatistická ročenky SR 2001
4. ↑

Zdroje
------

* NBS
* ŠÚ SR Archivované 2011-11-13 na Wayback Machine
* MF SR
**Salmonelová osteomyelitída** je vzácna komplikácia infekcie baktériou rodu Salmonella, pri ktorej vzniká zväčša subakútny hnisavý zápal kostí a kostnej drene. Salmonela je pôvodcom menej ako 1% osteomyelitíd. Tri najčastejšie izolované druhy sú *Salmonella typhimurium*, *Salmonella typhi* a *Salmonella enteritidis*. Najčastejšie sú postihnuté rebrá, diafýzy dlhých kostí a najmä stavce driekovej chrbtice). Obyčajne postihuje pacientov s vrodenou alebo získanou poruchou imunity, napríklad ľudí s kosáčikovitou anémiou. U detí do veku dvoch rokov sa vyskytuje viacložisková infekcia, ktorá sa šíri hematogénne (krvnou cestou).

Diagnóza
--------

Salomonelová osteomyelitída sa klinicky a röentgenologicky nedá odlíšiť od osteomyelitíd spôsobených inými baktériami. Klasickými príznakmi sú bolesť, opuch a zvýšená teplota. Pravidelne je zvýšená sedimentácia a pozitívne krvné kultúry.

Liečba
------

Liečba u detí je väčšinou konzervatívna a infekcia dobre reaguje na antibiotickú liečbu (chloramfenikol). U dospelých je často nutný chirurgický zákrok (názory na to sa rozchádzajú).

Klasifikácia
------------

* A02: Iné infekcie salmonelami
	+ A02.2†: Lokalizované salmonelové infekcie
		- Salmonelová osteomyelitída (M90.2\*)

Zdroje
------

* *Adeyokunnu AA, Hendrickse RG.* - Salmonella osteomyelitis in childhood. A report of 63 cases seen in Nigerian children of whom 57 had sickle cell anaemia. Arch Dis Child. 3/1980; 55(3):175-84.
* *Pierrotti LC, Santos Sde S, Barone AA.* - Osteomyelitis by Salmonella enteritidis and sickle cell hemoglobinopathy. Report of a case and review of the literature. Rev Hosp Clin Fac Med Sao Paulo. 5-6/1996; 51(3):96-8.
* *A Arora, S Singh, A Aggarwal, PK Aggarwal* - Salmonella osteomyelitis in an otherwise healthy adult male—successful management with conservative treatment: A case report. Journal of Orthopaedic Surgery 2003: 11(2): 217–220 Archivované 2004-12-28 na Wayback Machine
**Eden Hazard** (\* 7. január 1991, La Louvière) je belgický futbalový záložník, ktorý hráva za španielské mužstvo Real Madrid a za belgickú reprezentáciu. Je známy hlavne svojou kreativitou, rýchlosťou a technickými vlastnosťami. Mnoho médii, trénerov alebo hráčov ho prirovnáva k hráčom ako sú Lionel Messi, Cristiano Ronaldo či Neymar Jr.

Klubová kariéra
---------------

Eden Hazard je syn belgického futbalistu Thierryho Hazarda, ktorý hrával futbal na poloprofesionálnej úrovni a matky Carine Hazardovej, ktorá hrala na pozícii útočníčky v prvej ženskej futbalovej divízii v Belgicku. Eden Hazard začal svoju kariéru vo svojom rodnom meste v klube Rozal Stade Brainois vo veku štyri roky. Jeden z jeho trénerov v tíme v ňom objavil veľký talent a okomentoval to slovami: „*On vie všetko. Nemám ho čo naučiť.*" Vo veku osem rokov prestúpil do klubu AFC Tubize. Počas pôsobenia v Tubize si ho počas jedného turnaja všimol skaut z klubu Lille OSC. Skaut ponúkol jeho rodičom zmluvu na prestup do klubu. Jeho rodičia ponuku prijali s nádejou, že sa toho vo Francúzsku môže naučiť viac ako v Belgicku.

V roku 2012 prestúpil do londýnskej Chelsea za čiastku okolo 30 miliónov libier. V Chelsea sa uchytil prakticky ihneď, vo svojej prvej sezóne zaznamenal 11 gólov v 61 zápasoch. V súčasnosti je Hazard jednou z najväčších hviezd svetového futbalu. V roku 2018 sa o neho zaujímal Real Madrid, no Hazard ostal v Chelsea.

7. júna 2019 bol oficiálne oznámený jeho prestup do Realu Madrid. Hazard podpísal zmluvu do roku 2024.

Štatistiky
----------

*Štatistiky Edena Hazarda v jednotlivých ligových sezónach; aktualizované 7.6.2019*

| Sezóna | Súťaž | Tím | Zápasy | Góly |
| --- | --- | --- | --- | --- |
| 2007/2008 | Francúzsko Ligue 1 | Lille OSC | 4 | 0 |
| 2008/2009 | Francúzsko Ligue 1 | Lille OSC | 24 | 3 |
| 2009/2010 | Francúzsko Ligue 1 | Lille OSC | 29 | 5 |
| 2010/2011 | Francúzsko Ligue 1 | Lille OSC | 18 | 5 |
| 2011/2012 | Francúzsko Ligue 1 | Lille OSC | 38 | 20 |
| 2012/2013 | Anglicko Premier League | Chelsea FC | 34 | 9 |
| 2013/2014 | Anglicko Premier League | Chelsea FC | 35 | 14 |
| 2014/2015 | Anglicko Premier League | Chelsea FC | 38 | 14 |
| 2015/2016 | Anglicko Premier League | Chelsea FC | 31 | 4 |
| 2016/2017 | Anglicko Premier League | Chelsea FC | 36 | 16 |
| 2017/2018 | Anglicko Premier League | Chelsea FC | 34 | 12 |
| 2018/2019 | Anglicko Premier League | Chelsea FC | 37 | 16 |
| 2019/2020 | Španielsko La Liga | Real Madrid |  |  |
| Spolu | 358 | 118 |

Zdroj
-----

*Tento článok je čiastočný alebo úplný preklad článkov Eden Hazard na českej Wikipédii a Eden Hazard na anglickej Wikipédii.*

| * z
* d
* u
Real Madrid CF |
| --- |
| 
* 1 Courtois
* 2 Carvajal
* 3 Militão
* 4 Alaba
* 5 Bellingham
* 6 Nacho Kapitán klubu
* 7 Vinícius Júnior
* 8 Kroos
* 10 Modrić
* 11 Rodrygo
* 12 Camavinga
* 13 Lunin
* 14 Joselu
* 15 Valverde
* 17 Vázquez
* 18 Tchouaméni
* 19 Ceballos
* 20 García
* 21 Díaz
* 22 Rüdiger
* 23 Mendy
* 24 Güler
* 25 Kepa
* Tréner: Ancelotti

 |

Autoritné údaje: * GND: 1274877830
* ISNI: 0000 0004 8597 1200
* LCCN: no2017006521
* VIAF: 54145971589632332802
* WorldCat: lccn-no2017006521
Samsung Galaxy S9 a S9 Plus
**Samsung Galaxy S9** a **Samsung Galaxy S9+** sú smartfóny so systémom Android, ktoré vyrába spoločnosť Samsung Electronics ako súčasť série Samsung Galaxy S. Zariadenia boli odhalené na Mobile World Congress v Barcelone 25. februára 2018 ako nástupcovia Samsung Galaxy S8 a S8+.

Galaxy S9 a S9+ majú takmer identické vlastnosti ako S8, s rovnakou veľkosťou zobrazenia a pomerom strán, rovnako ako ich predchodca. Jednou z vysoko hodnotených zmien na rozlíšenie medzi modelmi je umiestnenie snímača odtlačkov prstov. Kým S8 sa nachádza vedľa fotoaparátu, S9 je priamo pod ním. Najvýraznejšie je však rad S9 vybavený niekoľkými vylepšeniami fotoaparátu oproti S8.

Telefón obdržal všeobecne priaznivé recenzie, pričom kritici väčšinou zaznamenali vylepšený fotoaparát a lepšie umiestnený snímač odtlačkov prstov. Kritici však stále kritizujú nedostatok zlepšenia iných funkcií v porovnaní s jeho predchodcom.

Externé odkazy
--------------

* oficiálna webová stránka Samsung Galaxy S Archivované 2010-10-07 na Wayback Machine

Zdroj
-----

*Tento článok je čiastočný alebo úplný preklad článku Samsung Galaxy S9 na anglickej Wikipédii.*

| * z
* d
* u
Samsung Galaxy S |
| --- |
| Smartfóny | 
* Galaxy S
	+ L I9003
	+ Plus
	+ Player
	+ Advance
	+ Duos
	+ Duos 2
* Galaxy S II
* Galaxy S III
	+ Mini
* Galaxy S4
	+ Mini
	+ Active
	+ Zoom
* Galaxy S5
	+ Mini
	+ Active
	+ Sport
* Galaxy S6
	+ Galaxy S6 Edge
* Galaxy S7
	+ Galaxy S7 Edge
* Galaxy S8
	+ Galaxy S8 Active
* Galaxy S9
* Galaxy S10
	+ Galaxy S10 +
	+ Galaxy S10e
	+ Galaxy S10 5G

 |  |
| Phablety | 
* Galaxy Grand
	+ 2
* Galaxy Mega
	+ Mega 2
* Galaxy Note series
	+ Original
	+ II
	+ 3
		- Neo
	+ 4
	+ Edge
	+ 5
	+ 7
		- FE
	+ 8
	+ 9
* Galaxy Round

 |
| Tablety | 
* Tab S 8.4
* Tab S 10.5
* Tab S2 8.0
* Tab S2 9.7
* Tab S3
* Tab S4

 |
| SmartHodinky | 
* Galaxy Gear
* Gear 2
	+ Neo
* Gear Fit
* Gear Live
* Gear Fit 2
* Gear S
* Gear S2
* Gear Fit 2 Pro
* Gear S3
* Gear Sport
* Galaxy Watch
* Galaxy Watch Active

 |
**Malus** (lat. zlý) je vo finančníctve druh penalizácie vyrubovanej bankovými ústavmi a poisťovňami. Je opozitom slova bonus (lat. dobrý).

Definícia č.2: *Z latinčiny "zlý". V poisťovníctve ide o opak bonusu, teda prirážku k stanovenému poistnému v prípade nesplnenia stanovených podmienok priebehu poistenia, alebo horšieho ako stanoveného (kalkulovaného) rizika. Najčastejšie ide o prirážku za nepriaznivý škodový priebeh v predchádzajúcom období.*

Malus ako finančný nástroj sa obvykle vyskytuje len ako súčasť systému "bonus-malus", čo znamená, že požadované chovanie klienta je bonifikované (odmeňované) alebo penalizované (pokutované). Finančné ústavy, hlavne poisťovne nepoužívajú nástroj malus ako ojedinelý akt voči poistníkovi. Bonus-malus systém nie je definovaný žiadnym zákonom, je to súčasť interných predpisov poskytovateľa finančnej služby.

Malus vo význame penalizácie za zmluvné plnenie sa vyskytuje hlavne v: 

* poisťovníctvo – poistenie vozidiel, hasiacich a signalizačných zariadení

Poistenie vozidiel býva zmluvne upravené tak, aby boli poistníkovi zvyšované splátky poistného v prípade, že má nahlásené zavinené poistné udalosti – nehody. No vždy je to nadviazané na celkový bonus-malus, ktorý poskytuje zvýhodnené platby (bonusy) za históriu poistenia bez nehôd.

Referencie
----------

1. ↑  Ekonomický slovník
2. ↑  Euroekonom.sk
3. ↑  Allianz
4. ↑  Poisťovne.sk
5. ↑  Euroekonom
6. ↑  Bussiness center.cz

Zdroje
------

* Poisťovne.sk
* Allianz-Slovenská poisťovňa
Trieda **rekurzívne vyčísliteľných** jazykov je triedou jazykov generovaných frázovými gramatikami. Súčasne je to presne trieda jazykov rozpoznávaných Turingovými strojmi. Symbolicky ju označujeme {\displaystyle {\mathcal {L}}\_{RE}} (RE je značka z angl. recursively enumerable).

Frázové gramatiky (resp. Turingove stroje) sú veľmi silné a takmer každý "rozumný" predstaviteľný jazyk je rekurzívne vyčísliteľný. Je teda prirodzené sa pýtať, či naozaj každý jazyk sa dá generovať frázovou gramatikou. Pozrime sa na jazyky definované nad abecedou {\displaystyle \{0,1\}}. Jazykov nad touto abecedou je zrejme nespočítateľne veľa, kým všetky frázové gramatiky tvoria len spočítateľnú množinu. Tento jednoduchý argument nám dáva na našu otázku zápornú odpoveď. Príkladom jazyka, ktorý nie je rekurzívne vyčísliteľný, je komplement diagonálneho jazyka alebo komplement univerzálneho jazyka.

Názov tejto triedy je odvodený od rekurzívne vyčísliteľných množín.

Uzáverové vlastnosti
--------------------

Trieda rekurzívne vyčísliteľných jazykov **je** uzavretá na

* zjednotenie,
* prienik,
* zreťazenie,
* Kleeneho uzáver (iteráciu),
* kladný uzáver
* reverz,
* homomorfizmus, inverzný homomorfizmus.

{\displaystyle {\mathcal {L}}\_{RE}} **nie je** uzavretá na

* komplement (pozri napr. diagonálny jazyk a univerzálny jazyk).

| Formálne jazyky, automaty a gramatiky |
| --- |
| **Chomskéhohierarchia** | **Gramatika** | **Jazyk** | **Minimálnyautomat** |
| Typ-0 | Frázová | Rekurzívne vyčísliteľný | Turingov stroj |
|  |  | Rekurzívny | Vždy zastavujúci Turingov stroj |
| Typ-1 | Kontextová | Kontextový | (Nedeterministický) lineárne ohraničený |
| Typ-2 | Bezkontextová | Bezkontextový | (Nedeterministický) zásobníkový |
| Typ-3 | Regulárna | Regulárny | Konečný |
| Každá množina jazykov alebo gramatík je vlastnou nadmnožinou množiny priamo pod ňou. |
**Sally Kristen Ridová** (angl. *Sally Kristen Ride*; \* 26. máj 1951, Los Angeles, Kalifornia, USA – † 23. júl 2012, La Jolla, Kalifornia) bola americká astrofyzička a astronautka. V roku 1983 sa stala prvou Američankou a treťou ženou, ktorá vyletela do kozmického priestoru, po sovietskych kozmonautkách Valentine Tereškovovej v roku 1963 a Svetlane Savickej v roku 1982. Bola najmladšou americkou astronautkou, ktorá letela do vesmíru, mala vtedy 32 rokov.

Život
-----

### Mladosť a výcvik

V roku 1973 získala titul inžiniera fyziky, v roku 1975 bakalára fyziky na Leland Stanford Junior University. Na tejto univerzite získala aj zamestnanie asistentky v ich fyzikálnom oddelení. Do tímu kozmonautov NASA bola vybraná v roku 1978, vo svojich 27 rokoch ako astronaut špecialista, v tom čase bola slobodná.

### Lety do vesmíru

Do kozmu sa dostala ako tretia žena zo Zeme (a 121. kozmonaut vôbec) dvakrát na palube raketoplánu Challenger a strávila tam 14 dní. 

Po prvýkrát to bolo s expedíciou STS-7. Kapitánom bol Robert Crippen, v posádke mal okrem Sally Rideovej troch mužov (Fredericka Haucka, Johna Fabiana a lekára Normana Thagarda). Počas letu vypustili dve družice a jednu zas neskôr niekoľkokrát cvične zachytili a nakoniec sa s ňou vrátili na Zem, na základňu Edwardsm Air Force Base.

Druhý let uskutočnila o rok neskôr s misiou STS-41-G. Rovnaký veliteľ mal v posádke šesť kozmonautov, z ktorých dvaja boli cudzinci a dve ženy (Paul Scully-Power z Austrálie, Marc Garneau z Kanady, Američanky Kathryn Sullivanová a Sally Rideová, dvaja Američania David Leestma a Jon McBride). Počas letu vypustili družicu ERBS. Pristáli na Floride.

* STS-7 Challenger (18. jún 1983 – 24. jún 1983)
* STS-41-G Challenger (5. október 1984 – 13. október 1984)

Po letoch
---------

V roku 1993 sa na kalifornskej univerzite v San Diegu stala vyučujúcou profesorkou fyziky a miestnou riaditeľkou vedeckého inštitútu. V roku 2003 bola vymenovaná za členku vyšetrovacej komisie havárie raketoplánu Columbia CAIB (Columbia Accident Investigation Board).

Referencie
----------

1. ↑   *Columbia Accident Investigation Board:Board Members* [online]. CAIB, [cit. 2008-04-05]. Dostupné online. Archivované 2012-05-22 z originálu. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Sally Ridová**

Externé odkazy
--------------

* Sally Rideová v encyklopédii SPACE-40
* Rideová, S.K. v Malej encyklopédii kozmonautiky
* Na webu Kosmo
* Video s nekrologem

Autoritné údaje: * GND: 159876850
* ISNI: 0000 0001 1494 8175
* LCCN: n82151966
* NK ČR: xx0092381
* VIAF: 85916849
* WorldCat: lccn-n82151966
**Sisa Lelkes Sklovská** (rodným menom Silvia Sklovská, \* 13. október 1965, Žilina) je slovenská operná - mezzosoprán, muzikálová a popová speváčka.

Zo života
---------

Po absolutóriu VŠMU v Bratislave sa zúčastnila speváckych kurzov Carla Bergonziho a Maria Melaniho v Taliansku. Potom bola sólistkou Opery Slovenského národného divadla v Bratislave. 

Spieva v ôsmich svetových jazykoch a vystupovala už v Belgicku, Dánsku, Nemecku, Rakúsku alebo v USA.

Na jar roku 2014 zasadla ako porotkyňa v speváckej súťaži Česko Slovenský X Factor, vysielanej českou televíziou Prima a slovenskou stanicou TV JOJ, kde mentorovala kategóriu NAD 28. Jej zverenec - Peter Bažík nakoniec celú súťaž vyhral a získal tak ceny v hodnote 200 000 €.

Osobný život
------------

15. januára 2011 sa vydala za slovenského podnikateľa Juraja Lelkesa. Na ich svadbe bol aj vtedajší slovenský prezident Ivan Gašparovič.

Diskografia
-----------

* 2000 *Sisa*
* 2003 *Viem, čo chcem*
* 2009 *Kouzlem spoutaná*
* 2010 *Piesne vianočné (Christmas Songs) zlatá edícia*
* 2010 *Láska*
* 2011 *Pop Collection 2000-2010*

Iné projekty
------------

Commons
* Spolupracuj na Commons Commons ponúka multimediálne súbory na tému **Sisa Sklovská**

Externé odkazy
--------------

* Oficiálna stránka - sisasklovska.com Archivované 2019-07-04 na Wayback Machine
* Oficiálne stránky na Facebooku
* Osobnost.aktuality.sk
* Csfd.cz
* Imdb.com

Zdroj
-----

*Tento článok je čiastočný alebo úplný preklad článku Sisa Sklovská na českej Wikipédii.*

Autoritné údaje: * ISNI: 0000 0000 5581 3288
* NK ČR: mzk2004229412
* SNK: 148388
* VIAF: 84576050
Mapa samarského metra
Stanica Samarskaja
**Samarské metro** (rus. *Самарский Метрополитен*) je podzemná rýchlodráha v Samare. Otvorená bola v roku 1987, je to piate metro v Rusku a dvanáste v bývalom ZSSR.

Vznik a vývoj
-------------

Mohutný rozvoj mesta v druhej polovici 20. storočia mal za následok značný rast počtu obyvateľov. Situácia spôsobovala rastúce dopravné problémy. Prvé projekty metra sa objavili v 70. rokoch, o desať rokov neskôr sa začalo s výstavbou. Prvý úsek metra navrhol moskovský ústav Metrogiprotrans, schválený bol 23. mája 1980. Išlo o úsek dlhý 17,3 km s trinástimi stanicami. Náklady boli 225 miliónov rubľov, zabezpečená mala byť doprava centra mesta a priemyselnej Bezymjanskej zóny.

Otvorenie prvého úseku bolo 25. decembra 1987. Prvý úsek Pobieda – Jungorodok) mal 4 stanice, celá plánovaná trať nebola dobudovaná, a jedno depo. Nová trať skrátila spojenie medzi priemyselnými štvrťami na okraji mesta s obytnými v centre. Vo vtedajšom Kujbyševe bol sprevádzkovaný *Kujbyševskij metropoliten*. Všetky stanice boli podzemné okrem povrchovej stanice Jungorodok.

Prvý úsek dlhý 4,5 km sa začal po svojom otvorení na severozápadnom konci predlžovať. Stavebné práce spomalil rozpad ZSSR, finančné prostriedky na stavbu metra klesali každoročne, a následná zmena spoločensko-ekonomických podmienok v krajine. Celý projekt bol prevedený na mesto, zrušená bola celoruská jednota organizácie výstavby podzemných dráh v krajine. V roku 1992 bola otvorená stanica Sovětskaja hoci Sovietsky zväz už rok neexistoval, prevádzkovaná trasa sa rozšírila o 1623 metrov. Stanica Sportivnaja sa sprevádzkovala o rok neskôr, v marci 1993 a Gagarinskaja v decembri. Ďalším prírastkom bolo sprevádzkovanie 1 300 metrov jednokoľajového úseku ukončeného stanicou Moskovskaja v decembri 2002, druhá polovica bola otvorená po dokončení stanice Rossijskaja v roku 2007. Na tejto linke bola v roku 2014 otvorená posledná stanica *Alabinskaja*.

Iné projekty
------------

Commons
* Spolupracuj na Commons Commons ponúka multimediálne súbory na tému **Samarské metro**

Externé odkazy
--------------

* Informácie na stránkach UrbanRail.net (vrátane mapy, po anglicky) Archivované 2006-01-17 na Wayback Machine
* Stránka o samarskom metre (po rusky)
* Štatistiky (po česky)
* Pôvodný plán na postup výstavby siete metra (po rusky)
* Postrehy o Samarskom metre, vrátane zaujímavého a originálneho hlásenia

| * z
* d
* u
Metrá v Európe |
| --- |
| Stredná Európa | 
* Berlín
* Budapešť
* Hamburg
* Lausanne
* Mníchov
* Norimberg
* Praha
* Serfaus
* Varšava
* Viedeň

 |
| Západná Európa | 
* Amsterdam
* Brusel
* Lille
* Londýn
* Lyon
* Marseille
* Newcastle
* Paríž
* Rennes
* Rotterdam
* Štokholm
* Toulouse

 |
| Južná Európa | 
* Barcelona
* Bilbao
* Janov
* Catania
* Lisabon
* Madrid
* Miláno
* Neapol
* Palma
* Rím
* Sevilla
* Turín

 |
| Severná Európa | 
* Helsinki
* Kodaň
* Oslo
* Štokholm

 |
| Juhovýchodná Európa | 
* Atény
* Belehrad
* Bukurešť
* Istanbul
* Sofia

 |
| Východná Európa | 
* Dnipro
* Charkov
* Kazaň
* Kyjev
* *Kryvyi Rih*
* Minsk
* Moskva
* Nižnij Novgorod
* Petrohrad
* Samara
* *Volgograd*

 |
**Samojed** (samojedský pes) patrí medzi najstaršie sibírske plemená psov. Má dlhú, hustú srsť s podsadou, ktorá si vyžaduje starostlivosť. Nepatrí medzi agresívne plemená, preto sa nehodí ako strážny pes. Rýchlo sa spriatelí s dospelými, deťmi aj inými psami.

História
--------

Tieto psy sprevádzali kočovný národ Samojedov (dnes ich poznáme pod názvom Nenci). Ich hlavným poslaním bolo jednak aby zohrievali ľudí počas nocí a tiež aby strážili stáda sobov a ťahali záprahy. Pôvodní jedinci plemena mávali na srsti škvrny, až postupným šľachtením sa ich podarilo odstrániť.

Nároky
------

Samojedi veľmi dobre znášajú aj nízke teploty - nemajú problém s trvalým pobytom vonku, sú však vhodní aj do bytov alebo do mesta. Je nutné, aby mali zabezpečený dostatok pohybu (niektoré zdroje uvádzajú minimálne pohyb až 15 km denne).

Tiež je nutné starať sa o srsť - prevažne je dostačujúce pravidelné česanie, samojedi podobne ako iné severské plemená nepotrebujú časté kúpanie. Rovnako ich nie je potrebné strihať.

Povaha
------

Samojedi majú veľmi priateľskú povahu, veľmi dobre vychádzajú s deťmi, dospelými aj inými psami. Majú veselú povahu, sú inteligentní, ale značne tvrdohlaví. Problémy môžu nastať, pokiaľ už doma máte iného maznáčika, napríklad mačku. Je nutné ich spolu dobre zoznámiť, inak sa môže stať, že k sebe nikdy nenájdu cestu.

Iné projekty
------------

Commons
* Spolupracuj na Commons Commons ponúka multimediálne súbory na tému **Samojed (pes)**

Externé odkazy
--------------

* Samojed klub Slovensko
* Samojed klub Česko
* Samojed - foto, zaujímavosti
**Samorastlík klasnatý** (lat. *Actaea spicata*) je trváca rastlina z čeľade iskerníkovitých.

Popis
-----

Samorastlík klasnatý je trváca rastlina s trojdielnymi listami s úkrojkami, na okraji pílkovitými. Dorastá do výšky 0,3 – 0,6 metrov. Na samorastlíku rastú kvety v bohatých strapcoch so 4 – 6 žltastobielymi korunnými lupienkami polovičnej dĺžky a belavými peľnicami. Rastlina má aj plody, ktoré sú vajcovité viacsemenné čierne bobule s priemerom 12 až 15 mm.

Výskyt
------

Rastlina je rozšírená takmer po celej Európe, v teplejších oblastiach rastie iba vo vyšších polohách. Na Slovensku sa vyskytuje iba roztrúsene, obvykle ho možno nájsť v kvetnatých bučinách zväzu Fagion v mezofytiku a oreofytiku. Rastie najčastejšie v bučinách, na kamenistých stráňach, lesných pasekách aj pozdĺž lesných ciest. Nevadí mu zatienenie a vyžaduje vlhko. Najlepšie mu vyhovujú hlboké pôdy s vápencovým alebo opukovým podložím.

Mimo Európy sa vyskytuje ešte aj na Kaukaze, v západnej Ázii, v severnej časti indického subkontinentu a v Severnej Amerike.

Použitie
--------

V súčasnosti sa predávajú výhradne homeopatické prípravky z podzemných orgánov, ktoré sa užívajú napríklad pri reumatických bolestiach rúk a prstov. Lesklé čierne bobule sa oddávna považujú za jedovaté, v súčasnosti sa však nepodarilo dokázať prítomnosť látok, ktoré by sa mohli brať do úvahy ako jedy. Nachádza sa v nej napríklad protoanemonín ako v iných rastlinách z čeľade iskerníkovitých. Aj napriek tomu sa ich užívanie neodporúča.

Galéria
-------

* 
* 
* 
* 
* 
*

Externé odkazy
--------------


1. 1 2  Jana Jindrová – Miroslava Malovcová: Liečivé rastliny: Ottov sprievodca prírodou, OTOVO NAKLADATELSTVÍ 2010, 32. s, ISBN 978-80-7360-589-6
2. ↑   *ACTAEA SPICATA L. – samorostlík klasnatý / samorastlík klasnatý* [online]. botany.cz, [cit. 2022-02-14]. Dostupné online.
3. ↑   *Search* [online]. gbif.org, [cit. 2022-02-14]. Dostupné online.
4. ↑   *Data from GRIN Taxonomy* [online]. ars-grin.gov, [cit. 2022-02-14]. Dostupné online.
**Saparmyrat Ataýewiç Nyýazow** známy ako **Türkmenbaşy**, po rusky Сапармура́т Ата́евич Ния́зов - *Saparmurat Atajevič Nijazov*, (\* 19. február 1940 – † 21. december 2006) bol turkménsky prezident v rokoch 1991–2006.

Život
-----

Faktickým lídrom krajiny bol už od roku 1985, kedy sa stal prvým tajomníkom Komunistickej strany Turkménskej sovietskej socialistickej republiky. Stranu v roku 1991 premenoval na Demokratickú stranu Turkmenistanu. V roku 1999 ho vyhlásili za doživotného prezidenta Turkménska.

Vytvoril kult osobnosti, kalendárne mesiace nazval po sebe a svojej matke, premenoval dni v týždni a nechal postaviť v krajine množstvo vlastných sôch.

Jeho morálny kódex *Ruhnama* (*Kniha duše*) je povinným čítaním pre všetkých turkménskych školákov a študentov. Znalosť textu je podmienkou na absolvovanie skúšok, získanie zamestnania v štátnej správe, alebo na získanie vodičského preukazu.

Posledné roky svojho vládnutia investoval do okázalých projektov, akými boli umelé jazero v púšti Karakum, cyprusový les na zmenu púštnej klímy, lyžiarske stredisko a 40 metrov vysoká pyramída. 

V roku 1997 podstúpil operáciu srdca na nemeckej klinike a 21. decembra 2006 zomrel na náhlu srdcovú príhodu.

Podľa rozhodnutia Bezpečnostnej rady ho v úrade prezidenta ho nahradil podpredseda vlády Gurbanguly Berdimuhammedow (Гурбангулы Мяликкулиевич Бердымухаммедов), aj keď podľa ústavy mal prezidentské právomoci prevziať predseda *mejlisu* (parlamentu) Öwezgeldi Ataýew. Generálny prokurátor však po Nyýazowovej smrti urýchlene vzniesol proti Ataýewovi trestné obvinenie a do dvoch hodín ho zatkli.

Referencie
----------

1. ↑  Kommersant, 22.12.2006

Iné projekty
------------

Commons
* Spolupracuj na Commons Commons ponúka multimediálne súbory na tému **Saparmyrat Ataýewiç Nyýazow**

Autoritné údaje: * BnF: 159864896
* GND: 121010732
* ISNI: 0000 0001 1000 2753
* LCCN: no94005238
* NK ČR: js20050905010
* VIAF: 97156710
* WorldCat: lccn-no94005238
**Skupina východoslovenských mohýl** (alebo všeobecne **mohyly východoslovenského typu**) bola kultúrna skupina v mladom eneolite a na začiatku starej doby bronzovej (teda podľa konvenčného datovania okolo 2 000 pred Kr. podľa novšieho datovania okolo 2 300 pred Kr.) vo vrchovinách východného Slovenska. Patrí do epišnúrového komplexu. Pomenoval ju slovenský archeológ Vojtech Budinský-Krička.

Bol to roľnícko-pastiersky ľud, príslušníci východnej vetvy kultúry so šnúrovou keramikou. Prišli zo severu (od Dnestra a Sanu) a usadili sa na málo úrodných pôdach. Ich sídla sa nenašli, archeológovia však objavili početné mohylové hroby v Ondavskej (Giraltovce, Kožany, Kurima, Brestov, Hankovce) a v Šarišskej vrchovine (Veľký Šariš-Kanaš). Obyvatelia tejto kultúry však osídlili aj južné oblasti Poľska, západné oblasti Ukrajiny (v okolí mesta Sambor) a taktiež oblasti v Sedmohradsku. Niektorí bádatelia ich považujú za prvých Indoeurópanov.

Ich jediným archeologickým prejavom sú mohylové pohrebiská. Na jednom pohrebisku je spravidla 10-15 mohýl, na celom východnom Slovensku sa odhaduje asi 2 000 mohýl z tohto obdobia, ktoré vytvárajú pohrebiská dlhé aj niekoľko kilometrov. Najväčšia koncentrácia je v okrese Svidník. Mohyly mali priemer 5-22 metrov a boli vysoké 50-80 centimetrov. Zhotovovali sa z hliny, výnimku tvorí kamenná mohyla v Šapinci. Pochovávanie bolo birituálne, t.j. kostrové aj žiarové (tento zvyk prebrali pravdepodobne od obyvateľov skupiny Nyírség-Zatín). V kostrových hroboch ležia mŕtvi na boku v skrčenej polohe, zriedkavejšie v polohe naznak. V niektorých hroboch sa však nenašli žiadne stopy po pochovávaní, môže teda ísť o symbolické hroby. Vybavenie hrobov a milodary sú veľmi skromné (ide väčšinou o keramiku a kamenné nástroje), čo poukazuje na relatívne sociálne nediferencovanú spoločnosť.

Medzi archeologické nálezy patria hlavne keramické črepy, celé nádoby sú vzácne. Keramika je zdobená predovšetkým odtlačkami šnúry, menej časté sú jamky, vpichy alebo výčnelky. Keramika je iba nahrubo opracovaná, no menšie nádoby majú dôslednejšiu povrchovú úpravu. Okrem keramiky sa našli aj zlomky kamenných nástrojov (mlat, sekerka, nôž) vyrobené z jaspisu, pazúrika, bridlice, kremenca a menej často z obsidiánu.

Literatúra
----------

* Dvořák, Pavel: *Stopy dávnej minulosti 1. Slovensko v praveku.* Budmerice 2002, s. 179-186.
* Točík, Anton (Ed.): *Slovensko v mladšej dobe kamennej.* Bratislava 1970, s. 229-231.
* Budinský-Krička, Vojtech: *Východoslovenské mohyly.* Slovenská archeológia 15. 1967, s. 277-388.

Externé odkazy
--------------

* Východoslovenské mohyly z konca kamennej doby
* Archivované 2013-10-05 na Wayback Machine (mohyly pri Hankovciach, foto)
Súradnice: 36°24′13″S 25°23′47″V﻿ / ﻿36,40361°S 25,39639°V﻿ / 36.40361; 25.39639

**Santorín** (-normovaný názov) alebo **Santorin** (po grécky *Sandorini*, transliterácia *Santorini*) je sopečné centrum, ktoré sa rozprestiera na skupine ostrovov rovnakého mena na južnom okraji gréckeho súostrovia Kyklady.

Terajšie súostrovie je zvyškom veľkého sopečného ostrova, ktorého centrálna časť bola zničená mohutným výbuchom. Zachovali sa len obvodové časti, obklopujúce až 400 m hlbokú kalderu. Má oválny tvar s rozmermi asi 17 km od severozápadu k juhovýchodu a šírku 13 km. Geologickým prieskumom sa zistilo, že terajšia kaldera leží na troch starších, ktoré sa vytvorili pred 180 000, 75 000 a 3600 rokmi.

Sopka je známa svojou katastrofickou erupciou, ktorá nastala približne v roku 1640 pred Kr. Centrum erupcie bolo severne od mladého ostrovčeka Nea Kameni, približne v centre staršej kaldery. Katastrofické následky mal kontakt vystupujúcej magmy s morskou vodou, čo vyvolalo jej vyparenie a zvýšilo tlak v magmatickom kozube a následnú deštrukciu stien kaldery.

Výbuch vyvolal aj obrovské vlny cunami s výškou až 35 m, ktoré zdevastovali pobrežie Kréty. výbuch vytvoril stĺp popola asi 35 km vysoký a celkový objem vyvrhnutých sopečných produktov sa odhaduje na 63 mld. m3. Len na samotnom ostrove sa nachádza asi 60 m hrubá vrstva tefry, a podobné, aj keď oveľa menšie vrstvy sa dajú násť v celom Stredomorí.

Neskoršie erupcie vytvorili v kaldere ostrov *Nea Kameni*, ktoré je aj miestom posledne erupcie v roku 1950, spojenej s rastom menšieho lávového dómu.

Externé odkazy
--------------

* www.volcano.si.edu Archivované 2013-12-24 na Wayback Machine - Santorin na Global Volcanism Program (po anglicky)
Symbol lomky, používaný na oddelenie dvoch mien v romantickom párovaní, podľa nej žáner slash získal meno.
**Slash** alebo tiež lomka (angl. Slash) je subžáner fan fiction. Opisuje romantický alebo sexuálny vzťah medzi predstaviteľmi rovnakého pohlavia, väčšinou mužmi, ktorí sú prevzatí z už známeho diela a v primárnom zdroji majú vzťah bez výslovnej homosexuálnej orientácie. Popis takéhoto vzťahu medzi dvoma hrdinkami sa nazýva aj femslash.

Rovnako ako u všetkých fan fiction aj slash sa delí podľa žánrov, ratingov a fandomu. Obyčajne je rating udelený slashu aspoň  PG-13 bez ohľadu na obsah. 

Prvé príbehy slashu sa stali populárne v kultúre fanúšikov Trekkie Star Trek (Kirk / Spock ). Slash v súčasnosti pokrýva širokú škálu filmov, kníh a televíznych seriálov. V niektorých fandomoch je slash jasne dominantnejší než v iných. Dôvodom je podtext, ktorý slúži ako inšpirácia pre fanúšikov. Slash hrá dôležitú úlohu napríklad v Star Trek: The Original Series (najpopulárnejšia dvojica Kirk / Spock), Star Trek: Voyager, Xena, Lord of the Rings (Pipin / Smieško, Frodo / Sam, ...) , Hercules, Highlander, M \* A \* S \* H, Due South, Stargate - SG-1, Stargate Atlantis, House MD (najpopulárnejšie párovanie House / Wilson) a Harry Potter (najviac sú párovaní Harry / Draco, Harry / Snape, Remus / Sirius, ale počet fanúšikov je taký veľký, že všetky dvojice sú zastúpené často). 

Kresba predstavuje Harryho Pottera a  Severusa Snapea z *Harryho Pottera*
Slash je veľmi dôležitý aj vo fan fiction (otaku) japonských manga a anime, kde je rozdelený do rôznych žánrov šónen-ai a jaoi. V Japonsku sú veľmi populárne mangy s homosexuálnymi prvkami. Veľa máng / anime, ktoré na prvý pohľad žiadne homosexuálne prvky neobsahujú sú urobené tak, že ak fanúšikovia chcú, tak si môžu dobre interpretovať homosexuálny podtext.

Existuje niekoľko špeciálnych označení pre určité druhy slashu, ktoré sú v zozname fan fiction terminológie.

Externé odkazy
--------------

* FanFiction.net – najväčšia multifandom medzinárodná stránka s fan fiction, je tu aj slash.
* jvslash.narod.ru multifandom stránka venovaná slashu
* German Speaking Slashers United (GSSU) Archivované 2010-03-30 na Wayback Machine – multifandom
* Fanfiction Paradies – de – multifandom, tiež slash
* FanCreations – archív so zameraním skôr na kvalitu ako na kvantitu, a slash
* Slashfiction Archivované 2010-03-29 na Wayback Machine – nemecký fan fiction slash archív
* FanFiktion.de – multifandom v nemčine
**Slavomíra Mašurová** (\* 8. október 1970, Levice) je slovenská diplomatka, bývalá veľvyslankyňa Slovenska vo Fínsku a Estónsku.

Životopis
---------

Po štúdiu na Gymnáziu Levici v rokoch 1989 – 1994 študovala na Prírodovedeckej fakulte Univerzity Komenského a v rokoch 1994 – 1997 na Ústave medzinárodných vzťahov a aproximácie práva Právnickej fakulty Univerzity Komenského.

V roku 1998 pôsobila ako obchodná riaditeľka spoločnosti EPIGNOST Slovakia s.r.o. Od roku 1999 pracovala v Odbore komunitárneho práva a aproximácie Ministerstva hospodárstva SR, následne od roku 2001 v Odbore legislatívy a aproximácie Ministerstva hospodárstva.

Diplomatické pôsobenie
----------------------

Od roku 2003 pôsobila na Ministerstve zahraničných vecí a európskych záležitostí. Najskôr v Odbore hlavného vyjednávača. V roku 2003 pôsobila aj na veĺvyslanectve Slovenska v Ríme. V rokoch 2003 až 2004 v Odbore koordinácie sektorálnych politík. Následne bola v období 2004 až 2008 3. tajomníčka na Stálom zastúpení SR pri EÚ v Bruseli. V rokoch 2008 až 2010 bola 2. tajomníčka Sekcie európskych záležitostí na MZVaEZ. V rokoch 2009 až 2010 bola radkyňou na Zastupiteľskom úrade v Berlíne. V rokoch 2010 až 2014 bola 1. tajomníčka a zástupkyňa veľvyslanca na veľvyslanectve v Londýne. Po návrate na ministerstvo pôsobila v rokoch 2015 až 2017 ako riaditeľka Odboru pre komunikáciu a prezentáciu Sekretariátu predsedníctva SR v Rade EÚ. V roku 2018 bola koordinátorkou Sekcie európskych záležitostí.

### Veľvyslankyňa vo Fínsku

Jej predchodca, Tibor Králik svoju misiu ukončil k 30. novembru 2018. Do funkcie bola vymenovaná 20. septembra 2018 vtedajším prezidentom Andrejom Kiskom.

21. feburára 2019 ju prijal prezident Fínska, Sauli Niinistö. Vo funkcii skončila v auguste 2023, kedy ju vo funkcii nahradil Dušan Krištofík.

Referencie
----------

1. 1 2 3 4   *Veľvyslankyňa* [online]. Bratislava: Ministerstvo zahraničných vecí a európskych záležitostí SR, [cit. 2021-11-20]. Dostupné online.
2. ↑   *Bývalí veľvyslanci* [online]. Bratislava: Ministerstvo zahraničných vecí a európskych záležitostí SR, 2006-09-12, rev. 2018-12-19, [cit. 2021-11-20]. Dostupné online.
3. ↑   *Prezidentka Slovenskej republiky | Vymenovania a odvolania* [online]. Bratislava: Kancelária prezidenta SR, [cit. 2021-11-20]. Dostupné online.
4. ↑   *President Niinistö received credentials from new ambassadors: Slovakia, Gambia and Sudan* [online]. presidentti.fi, 2019-02-21, [cit. 2021-11-20]. Dostupné online.
5. ↑  TASR. Prezidentka odovzdala poverovacie listiny novým štyrom veľvyslancom SR. *teraz.sk* (Bratislava: TASR), 2023-08-09. Dostupné online [cit. 2023-08-09].

| * z
* d
* u
Veľvyslanci Slovenska vo Fínsku a Estónsku |
| --- |
| 
* Oľga Bakossová (1993;chargé d´affaires)
* Ľubomír Kopaj (1993 – 1994;chargé d´affaires)
* Žigmund Bertók (1994 – 1996;chargé d´affaires)
* Vladimír Halgaš (1996 – 1999;chargé d´affaires)
* Emil Kuchár (1999 – 2005)
* Viera Štupáková (2005 – 2010)
* Juraj Podhorský (2010 – 2014)
* Tibor Králik (2014 – 2018)
* Slavomíra Mašurová (2018 – 2023)
* Dušan Krištofík (2023 – )

 |
|  |  |  |  |  |
| --- | --- | --- | --- | --- |
| **Sliezske vojvodstvo*Województwo Śląskie***

|  |  |  |
| --- | --- | --- |
| ← Sliezsko (provincia) | **1920 – 1939** | Horné Sliezsko (provincia) → |

|  |
| --- |
| Štátny znakznak |

 |
| **Geografia**

|  |
| --- |
| Mapa štátu |

 |
| Hlavné mesto | Katowice |
| Rozloha | 5100 km²  |
| **Obyvateľstvo** |
| Počet obyvateľov | 1 533 500'  |
| **Štátny útvar** |
| Štátne zriadenie | Autonómne vojvodstvo |
| Vznik | 15. júl 1920 |
| Zánik | 8. október 1939 |
| 

|  |  |  |  |  |  |
| --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Sliezsko (provincia) | Sliezsko (provincia) |

 | **Nástupnícke štáty:**

|  |  |
| --- | --- |
| Horné Sliezsko (provincia) | Horné Sliezsko (provincia) |

 |

 |

**Sliezske vojvodstvo** (poľ. *Województwo Śląskie*, nem. *Woiwodschaft Schlesien*) bola autonómna oblasť v medzivojnovom Poľsku. Vzniklo v roku 1920 na tej časti územia bývalého nemeckého Horného Sliezska a Rakúsko-Uhorsko Tešínska, ktoré po prvej svetovej vojne pripadlo Poľsku. Hlavným mestom vojvodstva boli Katovice. Vojvodstvo malo i vlastný parlament. Zaniklo po nemeckom napadnutí Poľska v roku 1939, de iure bolo poľskými orgánmi zrušené v roku 1945.

Dejiny
------

Dňa 15. júla 1920 vydal poľský Sejm ústavný zákon, ktorý mal zaručovať širokú autonómiu pre časti Sliezska, ktoré by eventuálne mohli pripadnúť tomuto štátu. Túto záruku parlament vydal z dôvodu snahy nakloniť si obyvateľstvo Horného Sliezska, na území ktorého mal prebehnúť plebiscit o budúcej štátnej príslušnosti. Zákonodarná moc mala prejsť na Sliezsky parlament, ktorý mal právomoc vydávať zákony vo všetkých oblastiach, okrem vojenskej a zahraničnej. Výkonnú zložku mala v sneme zastupovať sedemčlenná vojvodská rada na čele s vojvodom a vicevojvodom, ostatných päť členov malo byť volených snemom. Bol vytvorený aj vojvodský úrad. Zákon nadobúdal účinnosť (podľa svojho článku 45) dňom prevzatia územia Sliezskeho vojvodstva Poľskou republikou.

Po uskutočnenom plebiscite bola časť Horného Sliezska odovzdaná v dňoch 17. júna až 4. júla 1922 Poľsku. K tejto časti Sliezska sa pripojilo aj územie Tešínska, odstúpené Česko-Slovenskom v roku 1920 a vytvorilo sa tak Sliezske vojvodstvo. Prvým vojvodom bol 18. júna menovaný Józef Rymer.

Referencie
----------

1. ↑  Dz.U. 1920 nr 73 poz. 497 (pl)
2. ↑  Rudolf Žáček - Dějiny Slezska v datech, Libri, Praha 2004 ISBN 978-80-7277-172-1
3. ↑  Dějiny Slezska v datech, s. 319.
4. ↑   Marek Czapliński - Śląsk od pierwszej po koniec drugiej wojny światowej, Wydawnictwo Uniwersytetu Wrocławskiego, 2002, ISBN 83-229-2213-2

Pozri aj
--------

* Hnutie za autonómiu Sliezska

Iné projekty
------------

Commons
* Spolupracuj na Commons Commons ponúka multimediálne súbory na tému **Sliezske vojvodstvo (1920 – 1939)**

Externé odkazy
--------------

* Ustawa Konstytucyjna z dnia 15 lipca 1920 r. zawierająca statut organiczny Województwa Śląskiego.
**SlovBus SB 235 Patria** je luxusný zájazdový autokar na podvozku Volvo B7R, vyrábaný slovenskou spoločnosťou Slovbus N. M. s.r.o. Verejnosti bol prvýkrát predstavený v roku 2003.

Konštrukcia
-----------

Na podvozku, dodávanom spoločnosťou Volvo, je postavená celozváranáná oceľová karoséria, opláštená plastovými dielmi. Autorom dizajnu je Štefan Klein z Katedry dizajnu VŠVU v Bratislave, hlavným konštruktérom bol Radovan Maník. Sklá su osadené technológiou lepenia. Cestujúcim slúžia dvoje dvojkrídlové dvere v pravej bočnici vozidla - prvé pred prednou nápravou, druhé v strednej časti. Priestor autobusu je klimatizovaný. V základnej výbave je i chladnička a monitor. Kapacita autobusu je 52 sediacich cestujúcich.

Výroba a prevázdka
------------------

Vyrobených bolo vrátane prototypu iba 6 vozidiel. Z dôvodu nízkeho dopytu bola v roku 2011 výroba ukončená.

Jedinými prevádzkovateľmi tohoto typu sú SAD Zvolen a Arriva Trnava, ktorí ho využívajú na diaľkových linkách a nepravidelnej doprave.

Referencie
----------

1. 1 2   *Archivovaná kópia* [online]. [Cit. 2016-10-20]. Dostupné online. Archivované 2015-06-22 z originálu.
2. ↑
3. 1 2   *Archivovaná kópia* [online]. [Cit. 2016-10-19]. Dostupné online. Archivované 2016-10-20 z originálu.
4. ↑